Charlie Hebdo

***Charlie Hebdo*** (fon. *Šarli Ebdo*) francuski je satirični sedmičnjak. Prvi put se pojavio 1992. u Parizu sa sedmičnim tiražem od oko 140 hiljada primjeraka. Jedan od njegovih osnivača bio je François Cavanna.

Naziv *Charlie* potječe od lika iz stripa *Charlie Browna* i stripa Peanuts, te ukazuje na početke ovog sedmičnika u oblasti strip-magazina, dok je naziv *Hebdo* u francuskom jeziku skraćeno od "hebdomadaire" (sedmični magazin, sedmične novine).

U političkom pogledu, *Charlie Hebdo* je orjentiran "u lijevo", ali je svoje radikalno lijevo usmjerenje poprilično napustio, uz izuzetak oštrog antiklerikalizma, te se uglavnom pozicionirao u politički centar.

## Historija 
*Charlie Hebdo* je nastao 1969. godine iz anarhističkog magazina *Hara-Kiri*, koji je od 1960. izlazio mjesečno te je nakon nekog vremena zabranjen. Godine 1985. magazin *Hara-Kiri* je zbog slabog prijema kod čitalaca prestao sa izdavanjem. Nakon 1970. kada je zabranjeno i paralelno objavljivano sedmično izdanje ''L'hebdo Hara-Kiri*, raniji urednici i novinari *Hara-Kirija* osnovali su sedmični magazin *Charlie Hebdo*. Ovo sedmično izdanje je 1981. ukinuto nakon izdavanja 580. broja. Međutim, 1992. redakcija *Charlie Hebdoa* je ponovno zaživjela.

*Charlie Hebdo* je 2006. bio jedan od malobrojnih medija koji su objavili karikature poslanika Muhammeda a.s., prvobitno objavljene u danskom *Jyllands Postenu*, ali su originalne karikature dopunili i vlastitim o muslimanima općenito. Krovna organizacija francuskih muslimana *Conseil français du culte musulman* (CFCM) je zbog toga podnijela sudsku tužbu protiv *Charlie Hebdoa*. Međutim, nadležni pariski sud ga je oslobodio krivnje.

Dana 1. marta 2006. *Charlie Hebdo* je objavio *Manifest 12*, u kojem je naveo izjave dvanaestorice islamskih intelektualaca iz oblasti kulture koji su okarakterizirali islamizam kao novu svjetsku totalitarnu prijetnju. Među potpisanim, pored Ajana Hirsi Alija, Salman Rushdiea i devet drugih osoba, bio je i tadašnji direktor redakcije i izdavačke kuće Philippe Val.

## Napad u januaru 2015. 
Dana 7. januara 2015. oko 11:30h desio se oružani napad na prostorije uredništva lista. Najmanje dva maskirana napadača su upali u prostorije te su automatskim naoružanjem (najvjerovatnije AK-47 Kalašnjikov) i ručnim bacačem raketa pucali po redakciji. Prema podacima francuskih vlasti, u napadu je poginulo najmanje 12 osoba, među njima četiri novinara lista i dva policajca.

## Galerija 

Datoteka:Former headquarters of Charlie Hebdo - 2006-02-08.jpg|mini|desno|Bivše sjedište *Charlie Hebdoa* u ulici Rue Turbigo u Parizu
Datoteka:Charlie Hebdo 2006-02-08 gendarmes mobiles dsc07403.jpg|mini|lijevo|Žandarmerija osigurava zgradu uredništva *Charlie Hebdo'' nakon objavljivanja karikatura poslanika Muhammeda a.s. 2006. godine
Datoteka:Svijece ispred francuske ambasade u Sarajevu u znak zalosti za ubijenim novinarima.jpg|mini|lijevo|200px|Svijeće ispred francuske ambasade u Sarajevu u znak žalosti za ubijenim novinarima.

## Također pogledajte 
* Je suis Charlie

## Reference 
Kategorija:Novine u Francuskoj
Kategorija:Francuski magazini
Kategorija:Mediji u Parizu
Kategorija:Magazini osnovani 1960.
Kategorija:Magazini na francuskom jeziku